CELEX: 62007CO0477
Language: mt
Date: 2008-07-09 00:00:00
Title: Digriet tal-Qorti tal-Ġustizzja (is-Sitt Awla) tad-9 ta' Lulju 2008. # Gerlach & Co. NV vs Belgische Staat. # Talba għal deċiżjoni preliminari: Hof van beroep te Antwerpen - il-Belġju. # L-ewwel subparagrafu tal-Artikolu 104(3) tar-Regoli tal-Proċedura - Kodiċi Doganali tal-Komunità - Kunċetti ta’ ‘dħul fil-kontijiet’ u ta’ ‘komunikazzjoni’ tal-ammont tad-dazju doganali lid-debitur - Dħul minn qabel fil-kontijiet tal-ammont tad-dejn doganali - Irkupru tad-dejn doganali. # Kawża C-477/07.

Digriet tal-Qorti tal-Ġustizzja (Is-Sitt Awla) tad-9 ta’ Lulju 2008 – Gerlach & Co. vs Belgische Staat
      (Kawża C‑477/07)
      “L-ewwel subparagrafu tal-Artikolu 104(3) tar-Regoli tal-Proċedura – Kodiċi Doganali tal-Komunità – Kunċetti ta’ ‘dħul fil-kontijiet’ u ta’ ‘komunikazzjoni’ tal-ammont tad-dazju doganali lid-debitur – Dħul minn qabel fil-kontijiet tal-ammont tad-dejn doganali – Irkupru tad-dejn doganali”
      1.                     Riżorsi proprji tal-Komunitajiet Ewropej – Irkupru a posteriori ta’ dazji fuq l-importazzjoni jew fuq l-esportazzjoni (Regolament
            tal-Kunsill Nru 2913/92, Artikoli 217(1) u 221(1), u Nru 1552/89, Artikolu 6) (ara l-punti 18, 22-23 u d-dispożittiv 1)
      2.                     Riżorsi proprji tal-Komunitajiet Ewropej – Irkupru a posteriori ta’ dazji fuq l-importazzjoni jew fuq l-esportazzjoni (Regolament
            tal-Kunsill Nru 2913/92, Artikolu 221(1) u (3)) (ara l-punti 25-30 u d-dispożittiv 2)
      Suġġett 
      
         
               Talba għal deċiżjoni preliminari – Hof van beroep te Antwerpen – Interpretazzjoni tal-Artikoli 217 u 221(1) tar-Regolament
                  tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità (ĠU L 302, p. 1) u tal-Artikolu
                  6 tar-Regolament tal-Kunsill (KEE, Euratom) Nru 1552/89, tad-29 ta’ Mejju 1989, li jimplementa d-Deċiżjoni 88/376/KEE, Euratom,
                  dwar is-sistema ta’ riżorsi tal-Komunitajiet innifishom [riżorsi proprji tal-Komunitajiet] (ĠU L 155, p. 1) (li issa sar ir-Regolament
                  tal-Kunsill (KE, Euratom) Nru 1150/2000, tat-22 ta’ Mejju 2000, li jimplementa d-Deċiżjoni 2000/597/KE, Euratom) (ĠU L 130,
                  p. 1) – Kunċetti ta’ “dħul fil-kontijiet” u ta’ “komunikazzjoni” tal-ammont tad-dazju doganali lid-debitur – Dħul minn qabel
                  fil-kontijiet tal-ammont tad-dejn doganali – Irkupru tad-dejn.
               
            Dispożittiv
      
         
                  1)
               
               
                  
               
               
                  	L-Artikolu 221(1) tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità,
                     għandu jiġi interpretat fis-sens li d-“dħul fil-kontijiet” tal-ammont tad-dazju li għandu jiġi rkuprat imsemmi f’din id-dispożizzjoni
                     jikkostitwixxi d-“dħul fil-kontijiet” tal-imsemmi ammont kif iddefinit fl-Artikolu 217(1) tal-imsemmi regolament u li għandha
                     ssir distinzjoni bejn l-imsemmi dħul fil-kontijiet u l-inklużjoni tal-imsemmi dazju fil-kontijiet għar-riżorsi tagħha kif
                     previst fl-Artikolu 6 tar-Regolament tal-Kunsill (KEE, Euratom) Nru 1552/89, tad-29 ta’ Mejju 1989, li jimplementa d-Deċiżjoni
                     88/376/KEE, Euratom, dwar is-sistema ta’ riżorsi proprji tal-Komunitajiet.
                  
               
            
         
                  2)
               
               
                  
               
               
                  	L-Artikolu 221(1) tar-Regolament Nru 2913/92 għandu jiġi interpretat fis-sens li l-komunikazzjoni tal-ammont tad-dazju li
                     għandu jiġi rkuprat għandha tkun ġiet ippreċeduta bid-dħul fil-kontijiet tal-imsemmi ammont mill-awtoritajiet doganali tal-Istat
                     Membru u li, fin-nuqqas li jkun ġie kkomunikat b’mod regolari, skont din id-dispożizzjoni, l-imsemmi ammont ma jistax jiġi
                     rkuprat mill-imsemmija awtoritajiet. Madankollu, dawn l-awtoritajiet jibqa’ jkollhom il-possibiltà li jagħmlu komunikazzjoni
                     ġdida ta’ dan l-ammont, fl-osservanza tal-kundizzjonijiet previsti fl-imsemmija dispożizzjoni u tar-regoli ta’ preskrizzjoni
                     fis-seħħ fid-data li fiha ġie inkors id-dejn doganali.